open-index/open-wikipedia-markdown huggingface dataset:
ניחוש

[ממוזער|שמאל|180 פיקסלים|דגמי חימר של כבד, המאה ה-19 עד המאה ה-18 לפני הספירה, נמצאו בארמון ב[מארי.]]
**ניחוש** הוא ניסיון ללמוד על העתיד באמצעים לא רציונליים.

## במזרח התיכון הקדום
בעת העתיקה רווחה האמונה כי אירועים ותופעות מסוימים הם אותות הנושאים מסרים אלוהיים, וכי פענוחם חיוני להבנת רצון האלים ולצורך בחיזוי אירועים עתידיים. תפיסה זו הולידה את הצורך במקצוענים מיומנים שתפקידם היה לפרש את משמעותם של אותות אלה עבור הציבור הרחב והשלטון. אותות אלה כללו קשת רחבה של תופעות, כגון: תופעות טבע דרמטיות (כמו ליקויי חמה או ירח שנתפסו כמנבאי אסון), התנהגות חריגה של בעלי חיים (במיוחד בהקשר של טקסי הקרבת קורבנות), ומומים ולידות חריגות בקרב בעלי חיים ובני אדם.

לשם פירוש האותות פעלו בעלי מקצוע מלומדים שנקראו "מנחשים" או "חוזים". עבודתם התבססה על ידע נרכש שתועד בספרים ובטקסטים מיוחדים. שיטות הניבוי היו מגוונות וכללו שימוש בעזרים טבעיים ומלאכותיים כאחד. העזרים הטבעיים כללו שימוש בגרמי שמיים (אסטרולוגיה), תופעות מטאורולוגיות, תצורות גאוגרפיות, תנועת נוזלים (כגון שמן צף על מים או זרימת מים), עשן קטורת ומעוף ציפורים.

כמו כן, המנחשים השתמשו בבדיקה מדוקדקת של איברים פנימיים מבעלי חיים שהוקרבו, כאשר העדיפות הייתה לכבד של כבש. הם נעזרו גם בעזרים מלאכותיים, למשל דגמי חימר של כבדי כבש, ששימשו לשחזור וניתוח הממצאים בכבד. במקרים רבים, התשובות לשאלות שהופנו למנחשים היו פשוטות ודיכוטומיות: תשובות של "כן" או "לא". ניתוחי המצב והתחזיות של המנחשים תועדו ונשמרו, כאשר לוחות כתובים המתארים את ניתוחי הניבוי' וכן דגמי חימר של כבדי כבש נמצאו בחפירות ארכאולוגיות באתרים שונים ברחבי המזרח הקדום, באוגרית, חצור, מגידו. 

## ביהדות

החוק המקראי שהכיר נחשים, אסר על הסתייעות בהם: . אולם התנ"ך מזכיר מספר פעמים שהפרקטיקה הזו הייתה מקובלת, למשל על מנשה מלך יהודה נאמר: .
## ראו גם
* ניבוי עתידות
* אורים ותומים

## לקריאה נוספת

* 

* 


## קישורים חיצוניים

* 
* 

## הערות שוליים

קטגוריה:ניבוי עתידות
הר לאנינג (אנטארקטיקה)

**הר לאנינג** (באנגלית: **Mount Lanning**) הוא הר בצידו הדרומי של קרחון ניוקאמר, בצפון רכס סנטינל בהרי אלזוורת' שבאנטארקטיקה.

גובהו של ההר 1,820 מטרים מעל פני הים, והוא ההר הגבוה ברמת סוסטרה.

ההר נמצא 9 קילומטרים דרומית מזרחית להר וורן, והוא מתנשא מעל קרחון סאבאזיוס שמדרום מערב לו, ומעל קרחון אנצ'יאלוס שמדרום מזרח לו.

## היסטוריה

### גילוי ההר
ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1957.

### מקור השם
שמו של ההר ניתן לו על ידי הוועדה המיעצת לשמות אנטארקטיים.

ההר נקרא על שם סגן דלמר ל. לאנינג (Delmar L. Lanning) ששירת בחיל האוויר של ארצות הברית, בתחנת הקוטב הדרומי בשנים 1957 - 1956.

## קישורים חיצוניים
* הר לאנינג באתר הסקר הגאולוגי של ארצות הברית
* הר לאנינג באתר ממשלת אוסטרליה
* הר לאנינג באתר הגאזט האנטארקטי המשווה SCAR של ממשלת אוסטרליה

## הערות שוליים

לאנינג
לאנינג
מייקל שור

**מייקל הרברט שור** (באנגלית: **Michael Herbert Schur**; נולד ב-29 באוקטובר 1975) הוא מפיק טלוויזיה, תסריטאי ושחקן אמריקאי ממוצא יהודי, הידוע בעיקר בעקבות עבודתו על הקומדיות "המשרד" ו"מחלקת גנים ונוף" שאותן יצר ביחד עם גרג דניאלס; "המקום הטוב" ו"ברוקלין תשע-תשע". כשחקן, הוא גילם תפקיד משני ב"המשרד".

## קורות חיים

### שנותיו הראשונות
שור נולד באן ארבור, מישיגן, ארצות הברית, להוריו וורן שור ואן הרברט, וגדל בווסט הרטפורד, קונטיקט. מייקל שור התעניין לראשונה בקומדיה כשהיה בן 11, כשקרא אוסף של מאמרים הומוריסטיים מ-1975 מאת וודי אלן. שור אמר שמצא את הספר על מדף הספרים של אביו ונשאר לקרוא אותו עד לארבע בבוקר.

שור סיים את לימודיו באוניברסיטת הרווארד ב-1997.

### קריירה
החל מ-1998, שור היה תסריטאי בתוכנית "סאטרדיי נייט לייב", והפך למפיק של סדרת הבת שלה, "עדכון סוף שבוע" ב-2001. שור עזב את "סאטרדיי נייט לייב" בשנת 2004. זמן קצר לאחר מכן, הוא הפך למפיק ותסריטאי עבור "המשרד" ב-NBC, שעבורה הוא כתב עשרה פרקים, ושור אף הופיע בסדרה במספר פרקים, בתור בן דודו של דווייט, מוז. בשנת 2005, שימש שור בתור מפיק ותסריטאי של "הקאמבק" בכיכוב ליסה קודרו של רשת HBO וכתב שני פרקים עבורה.

בחודש אפריל 2008, שור וגרג דניאלס החלו לעבוד על פיילוט עבור "מחלקת גנים ונוף" שדאז תוכנן כספין אוף של "המשרד". במשך הזמן, שור הבין כי "מחלקת גנים ונוף" תעבוד טוב יותר אם הם עושים את זה נפרד מן "המשרד". בעוד "מחלקת גנים נוף" קיבלה ביקורות שליליות בעונה הראשונה שלה, היא זכתה לשבחים רבים בעונתה השנייה, בדומה ל"המשרד". "מחלקת גנים נוף" הסתיימה לאחר 7 עונות ו-125 פרקים ב-2015, שנתיים לאחר סיום "המשרד".

ביחד עם דן גור, שור יצר עבור רשת Fox את הקומדיה "ברוקלין תשע-תשע", אשר שודרה לראשונה בסתיו 2013, ולה כעת 7 עונות. ב-2016 עלתה ב-NBC "המקום הטוב", אותו יצר לבדו. ביוני 2019 הודיע ש"המקום הטוב" תיגמר לאחר עונתה הרביעית. באותה שנה כתב את התסריט של אחד מהפרקים באנתולוגיה "מראה שחורה", אותה כתב ביחד עם ראשידה ג'ונס, שחקנית שהייתה חלק מצוות השחקנים הראשי של "מחלקת גנים ונוף" ו״המשרד״. החל מ-2019, שור הוא גם המפיק בפועל של הסדרות "אבי'ס" ו"סאניסייד".

## פילמוגרפיה

## חיים אישיים
מאז 2005 שור נשוי לג'ניפר פילבין, שהייתה בעבר תסריטאית של ".The O.C" ולהם שני ילדים, ויליאם חאווייר שור ואיבי אליזבת' שור.

## קישורים חיצוניים

* 
* 
* האיש שהחזיר את הקומדיה טובת הלב לטלוויזיה, באתר ילדי הקומדיה, 6 בפברואר 2018

## הערות שוליים

קטגוריה:מפיקי טלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אמריקאים שנולדו ב-1975
Kraken botnet

**קראקן** (באנגלית: **Kraken**) היה בוטנט זדוני שהפיץ דואר זבל אלקטרוני והיה הגדול בעולם בשנת 2008.

הקובץ הזדוני הופץ באמצעות סוס טרויאני, התבסס על טכניקות התחמקות מתוכנות אנטי וירוס והיה מכוון כנגד מערכות הפעלה מבית מיקרוסופט.

שיא פעילותו היה בחודש אפריל 2008 בעת ששלח כ-9 מיליארד הודעות ספאם ביום והיה מורכב מיותר מחצי מיליון מחשבים נגועים.

בחודש אפריל 2008, פרסמה חברת אבטחת המידע Damballa הוראות להסרת התוכנה הזדונית ורשימת כתובות IP המהוות חלק משרתי השליטה והבקרה שלו.

## ראו גם

* בוטנט
* וירוס
* פשע מקוון
* Bot Herder
* Grum botnet

## קישורים חיצוניים
* כתבה אודות Kraken באתר Theinquirer 

## הערות שוליים

קטגוריה:תוכנות זדוניות
קטגוריה:בוטנטים
הר וורן (ניו יורק)

**הר וורן** (באנגלית: **Mount Warren**) הוא הר הממוקם ברכס הרי קטסקיל, במחוז דלאוור בדרום מדינת ניו יורק שבארצות הברית.

גובהו של ההר 881 מטרים מעל פני הים.

ההר מתנשא לגובה של 140 מטרים מעל סביבתו.

ההר ממוקם מדרום לעיירה סאות' קורטרייט, ודרומית מזרחית להר בובינה.

## לקריאה נוספת

• Joe Kelsey, **[https://books.google.co.il/books?id=-QoQAQAAQBAJ&pg=PA437&lpg=PA437&dq=%22Mount+Warren%22+New+York&source=bl&ots=9A20gI6W_g&sig=vwBcGu-ztjedQFlByZcQEUAP6JU&hl=en&sa=X&ved=2ahUKEwjwt6Sy4pDfAhXKKFAKHQgZBT04FBDoATAAegQICRAB#v=onepage&q=%22Mount%20Warren%22%20New%20York&f=false Climbing and Hiking in the Wind River Mountains]**, PP. 40 - 42


## קישורים חיצוניים

* הר וורן באתר הסקר הגאולוגי של ארצות הברית
* מפה טופוגרפית של אזור הר וורן
** מפה טופוגרפית של הר וורן
* מיקום הר וורן
* הר וורן באתר peakbagger

## הערות שוליים

וורן
Hanky Panky

"**Hanky Panky**" (בעברית: "**תַעֲלוּלִים**") הוא סינגל של הזמרת-יוצרת האמריקאית מדונה, מתוך הפסקול, *[[I'm Breathless]]*. השיר יצא לאור ב-12 ביוני 1990, כסינגל השני מהאלבום על ידי חברות התקליטים האחים וורנר וסייר רקורדס.

השיר הגיע למקום העשירי במצעד הבילבורד הוט 100, והשני במצעד הסינגלים הבריטי.

## רקע וכתיבה
השיר נכתב והופק על ידי מדונה עצמה ופטריק לאונרד. השיר נכתב עבור הפסקול, *[[I'm Breathless]]*, הפסקול של הסרט "דיק טרייסי". מבחינה לירית השיר מדבר על BDSM ובו מסופר על אישה שאוהבת להיות מוכה על ידי בן זוגה.

מבחינה מוזיקלית השיר הוא שיר ג'אז ומוזיקת סווינג שרובו מושר בסולם נמוך כדי שתוכל לשמור על קולה בפזמון. השיר עורר מחלוקת בעיקר באירלנד לאור המילים הפרובוקטיביות של השיר שגרמו לקבוצות נשים לטעון כי המילים של השיר "מזיקות". בתגובה מדונה טענה כי למילים לא הייתה כוונה לפגוע אלא הם נכתבו בגדר בדיחה.

## ביקורת והצלחה
אף על פי המילים השנויות במחלוקת השיר זכה דווקא לביקורות חיוביות מהמבקרים. בנוסף הוא גם זכה להצלחה רבה בעולם כאשר הגיע לעשירייה הפותחת במדינות רבות ביניהם אוסטרליה, אירלנד, איטליה, הממלכה המאוחדת וארצות הברית, ופינלנד (מקום ראשון).

על מנת לקדם את השיר ביצעה אותו בסיבוב ההופעות שלה "Blond Ambition World Tour" ו-14 שנים מאוחר יותר שוב בסיבוב ההופעות "Re-Invention World Tour". במהלך השנים זכה למספר גרסאות כיסוי בין היתר בסדרה "אלי מקביל".

בישראל, אהוד מנור תרגם את השיר כשיר ילדים ונתן למילים משמעות אחרת לגמרי מהשיר המקורי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדונה
קטגוריה:שירים שנכתבו על ידי מדונה
קטגוריה:שירים שנכתבו על ידי פטריק לאונרד
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:שירים על BDSM
קטגוריה:מוזיקת סווינג
קטגוריה:שירי ג'אז אמריקאיים
קטגוריה:שירי ג'אז ווקאלי
קטגוריה:מחלוקות במוזיקה
קטגוריה:סינגלים שהגיעו למקום הראשון בפינלנד
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
כריסטופר איגן

**כריסטופר (כריס) אנדרו איגן** (באנגלית: **Christopher Egan**; נולד ב-29 ביוני 1984) הוא שחקן קולנוע וטלוויזיה אוסטרלי. הוא ידוע בעיקר ממשחקו באופרת הסבון "קרוב רחוק", כניק סמית', וכדייוויד שפרד בסדרת הדרמה "מלכים" של רשת NBC.

## ביוגרפיה
איגן נולד בסידני, ניו סאות' ויילס שבאוסטרליה ובצעירותו הופיע בכמה פרסומות ודגמן אך החל להופיע כשחקן בהפקות ברחוב גלן במחזות "עלובי החיים" ו"סיפור הפרברים". החל משנת 2000 הוא הופיע בטלוויזיה, באופרת הסבון "קרוב רחוק", בה שיחק את ניק סמית' למשך שלוש שנים. הוא עבר ללוס אנג'לס ב-2003 כדי להתקדם מבחינה מקצועית.

סרטו הראשון היה העיבוד לסרטו של כריסטופר פאוליני מ-2006 בה שיחק את בן דודו של אראגון (אדוארד ספלירס), רוראן. באותה שנה השתתף בסדרה "אוורווד", בתור ניק בנט.

בשנת 2007 שיחק בסרט השלישי בסדרת "האויב שבפנים" בתפקיד מייקי.

ב-2009 השתתף בסרט האוסטרלי "Crush" בתפקיד ראשי. שנה לאחר מכן השתתף בסרט "מכתבים לג'ולייט", לצד אמנדה סייפריד וונסה רדגרייב בתור צ'ארלי.

בשנים 2014–2015 שיחק בשתי עונות של סדרת המדע הבדיוני "דומיניון", בתור סמל ראשון אלכס לנון.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1984
מורשת קרב

**מורשת קרב** (בראשי תיבות נפוצים: **מור"ק**) היא סוגה של היסטוריה צבאית העוסקת לרוב באירועי גבורה של יחידה צבאית (לרבות הצבא כולו ויחידות מיוחדות משטרתיות), לוחם בודד או מערכת נשק; או לחלופין מתמקדת בתיאור מלחמה או קרב מסוימים, שזכו לפרסום בשל הגבורה והתושייה שהלוחמים גילו בהם. מורשת הקרב היא כמעט תמיד חיובית ומהווה חלק חשוב בבניית גאוות היחידה, חיזוק מורל המשרתים בה והתוויית הערכים והסטנדרטים שלאורם היחידה מחונכת ופועלת.

מורשת הקרב נאספת ומתועדת מחד על ידי מפקדי היחידות ולוחמיהן, ותיקי היחידות (veterans), ועמותות יוצאי ובוגרי היחידות, לצרכים פנימיים; והן על ידי היסטוריונים צבאיים ולעיתים גם עיתונאים, לצורכי מחקר והנגשת סיפורי הקרב (שהם לרוב מעניינים) לכלל הציבור. היא מאוגדת ומוצגת בספרים, בכתבות בעיתונים ובכתבי עת, ומוצגת במוזיאונים צבאיים ואתרי הנצחה, וכן באתרי אינטרנט שמופעלים על ידי היחידות עצמן או עמותות הוותיקים שלהן, או על ידי היסטוריונים צבאיים (כגון אתר הגבורה המתעד את מורשת הקרב של ישראל).

## דוגמאות לספרי מורשת קרב
* אביגדור קהלני, "**עֹז 77**", הוצאת שוקן, 1975. ספר המנציח מור"ק של גדוד שריון במלחמה.
* רחלי דור-רפפורט, "**עד קצה הגבול: [[פסקל אברהמי]] - לוחם [[ימ"מ|היחידה ללוחמה בטרור]]**", הוצאת אופיר ביכורים, ישראל ה'תשע"ה-2015. ספר מור"ק והנצחה המנציח לוחם מעוטר שנפל בקרב.
* "**ראשונים תמיד: מורשת [[חיל ההנדסה הקרבית]]**", הוצאת אפי מלצר, 2019. ספר מורשת חילי המנציח את מורשת החיל ותולדותיו.

## קישורים חיצוניים
* אתר הגבורה - אתר הגבורה מתעד את מורשת הקרב והגבורה של צה"ל, משטרת ישראל וקהילת המודיעין הישראלית
* 

קטגוריה:היסטוריה צבאית
רמת סוסטרה

**רמת סוֹסְטְרָה** (באנגלית: **Sostra Heights**;בבולגרית: **Состренски възвишения**) היא רמה בצידו המזרחי של רכס סנטינל, בצפון הרי אלזוורת' שבאנטארקטיקה.

## גאוגרפיה
הרמה מגיעה לגובה של 2,460 מטרים מעל פני הים (בהר מאלואון).

אורכה של הרמה 22 קילומטרים (בכיוון צפון-מערב דרום-מזרח) ורוחבה של הרמה 16.5 קילומטרים (כיוון צפון-דרום).

קרחון אמברי גובל ברמה מדרום, קרחון סאבאזיוס גובל בה ממערב, קרחון ניוקאמר גובל ברמה מצפון, וזרם הקרח ראטפורד גובל ברמה ממזרח.

מעבר רובינסון מפריד בין הרמה להר דאלרימפל שנמצא מזרחית לה ברכס סנטינל.

הרמה מנוקזת על ידי קרחון אנצ'יאלוס, ומדף הקרח ויט.
### אתרים ברכס
ברכס מצויים:
* קרחון אנצ'יאלוס
* פסגת בלינה
* פסגת בראקן
* הר לאנינג
* הר מאלואון
* הר מקקאון
* קרחון ניוקאמר
* מעבר רובינסון
* קרחון סאבאזיוס
* קרחון סקאקליה
* מדף הקרח ויט
* קרחון זנדה

## היסטוריה
### מקור השם
הרמה נקראת על שם המבצר הרומי סוסטרה שבצפון בולגריה.

### גילוי הרמה
המפה מופתה לראשונה על ידי הסקר הגאולוגי של ארצות הברית בשנת 1961.

## לקריאה נוספת
* הגאזט האנטארקטי של בולגריה 

## קישורים חיצוניים
* רמת סוסטרה באתר הגאזט האנטארקטי של ממשלת אוסטרליה
* רמת סוסטרה באתר הגאזט האנטארקטי המשווה SCAR של ממשלת אוסטרליה

## הערות שוליים

סוסטרה
סוסטרה
קרחון אמברי

[300px|ממוזער|מפת [רכס סנטינל (אנטארקטיקה)|רכס סנטינל קרחון אמברי ממוקם בפינה הימנית העליונה של הרביע השני משמאל בשורה העליונה של רביעיי המפה]]
**קרחון אמברי** (באנגלית: **Embree Glacier**) הוא קרחון בצפון החלק המרכזי של רכס סנטינל, בצפון הרי אלזוורת' שבאנטארקטיקה.

## גאוגרפיה
גובהו של הקרחון 1,879 מטרים מעל פני הים.

הקרחון מנקז את מורדותיהם המזרחיים של הר הייל, הר דייוויס והר בנטלי, את המדרונות הצפוניים של הר אנדרסון, ואת המדרונות הצפון מערביים של רכס פרובודה.

הקרחון זורם לכיוון צפון מזרח וצפונית להר שמיד הקרחון פונה לכיוון מזרח ונשפך אל זרם הקרח ראטפורד מזרחית להר טגה.

### יובלי הקרחון
היובלים הבאים מזינים את הקרחון:
* קרחון קופסיס
* קרחון פאדאלה
* קרחון מארסה
* קרחון פטליינה

## היסטוריה
### גילוי הרכס

הקרחון מופה על ידי הסקר הגאולוגי של ארצות הברית בשנת 1961. מיפוי האזור בוצע שנית בשנת 1988.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם מייג'ור הנרי אמברי (Henry Embree), מחיל האוויר של ארצות הברית, שהשתתף בהקמת תחנת הקוטב הדרומי בשנת 1956.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT47&lpg=PT47&dq=%22Embree+Glacier%22&source=bl&ots=g8bm7FjqrE&sig=MHLixrmks_fXad6JBXK3Jr2zJ0M&hl=en&sa=X&ved=2ahUKEwif0cXkg5HfAhWuMewKHZuiB1oQ6AEwDnoECAcQAQ#v=onepage&q=%22Embree%20Glacier%22&f=false Mountaineering in Antarctica: complete guide: Travel guide]**

## קישורים חיצוניים

* תצלום לוויין של אזור הקרחון
* מפת אזור קרחון אמברי
* תיאור הטיפוס הראשון על קרחון אמברי

## הערות שוליים

אמברי
אמברי
קטגוריה:ארצות הברית באנטארקטיקה
סוכנות החקירות הלאומית (הודו)

**סוכנות החקירות הלאומית** (באנגלית: **National Investigation Agency**) היא הסוכנות המרכזית שהוקמה על ידי ממשלת הודו על מנת להיאבק בטרור בתוככי הודו. הסוכנות משמשת כסוכנות אכיפת חוק מרכזית למלחמה בטרור הסוכנות רשאית להתמודד עם פשעי טרור פדרליים.

## היסטוריה
הסוכנות הוקמה עם חקיקת חוק החקירות הלאומיות משנת 2008 על ידי הפרלמנט ההודי ב-31 בדצמבר 2008. הסוכנות הוקמה כחלק מהלקחים שהופקו בעקבות מתקפת הטרור במומבאי ב-2008.

בשנת 2019 הורחבו סמכויות הסוכנות לחקור סחר בבני אדם, עבירות מימון טרור וחקירת פשעי טרור נגד הודו ואזרחיה הן במדינה והן מחוצה לה.

## ראש הסוכנות
בראש הסוכנות עמד וינוד ראג'ו עד ינואר 2010 כשהוחלף על ידי שראד צ'נדרה סינהה ששימש כמנכ"ל עד מרץ 2013, אז הוחלף זמנית על ידי נבניט רז'אן וסאן ששימש כממלא מקום עד יולי אותה שנה. ביולי 2013 מונה שראד קומאר למפקד סוכנות החקירות הלאומית. בשנת 2017 הוחלף על ידי יוגש צ'אנדר מודי.

## קישורים חיצוניים

* 

## הערות שוליים

קטגוריה:קהילת המודיעין ההודית
קטגוריה:לחימה בטרור
ניק דה פריס

**ניק דה פריס** (בהולנדית: **Nyck de Vries**, נולד ב-6 בפברואר 1995) הוא נהג מרוצים הולנדי המתחרה באליפות העולם במרוצי סיבולת (WEC). התחרה כנהג בקבוצת אלפאטאורי באליפות הפורמולה 1. זכה פעמיים באליפות העולם בקארטינג, באליפות הפורמולה 2 (2019) ובאליפות הפורמולה אי (2020/2021).

## קריירת מרוצים
דה פריס החל את דרכו בתחרויות קארטינג. בשנת 2008 זכה בסבב העולמי WSK בקטגוריית KF3 ובאליפות גרמניה לנוער. שנה לאחר מכן זכה בשנית בשני התארים והוסיף זכייה באליפות אירופה באותה הקטגוריה. בינואר 2010 הוחתם על ידי קבוצת מקלארן וצורף לתוכנית לפיתוח נהגים צעירים של הקבוצה. באותה שנה ניצח את אליפות העולם בקארטינג ושנה לאחר מכן שב על ההישג.

בשנת 2012 התחרה במקביל בסבב האירופאי של הפורמולה רנו 2.0 ובסבב הצפון אירופאי. הוא המשיך להתחרות בסבב האירופאי גם בשנתיים הבאות, אך במקביל התחרה בסבב האלפי. בשנת 2014 זכה בתואר האליפות בשני הסבבים. בשנת 2015 הצטרף לקבוצת DAMS באליפות הפורמולה רנו 3.5. הוא השיג ניצחון אחד, במרוץ סיום העונה ודורג במקום השלישי. בשנת 2016 עבר להתחרות עם קבוצת ART באליפות ה-GP3.

אליפות הפורמולה 2 קיימה את עונת הבכורה שלה בשנת 2017. דה פריס הצטרף לאליפות כמתחרה בקבוצת Rapax. בארבעת המרוצים האחרונים בעונה עבר להתחרות עבור קבוצת Racing Engineering במקומו של לואי דלטרז שהחליף אותו בקבוצת Rapax. בעונתו השנייה באליפות הצטרף לקבוצת Prema Racing. במהלך העונה ניצח שלושה מרוצים וסיים על הפודיום שלוש פעמים נוספות. בסיום העונה דורג במקום הרביעי. במהלך השנה התחרה במקביל גם במספר מרוצים במסגרת אליפות העולם במרוצי סיבולת בקטגוריית ה-LMP2.

לקראת עונת 2019 נשאר באליפות, אך עבר להתחרות עבור קבוצת ART. במאי אותה שנה עזב את תוכנית הפיתוח נהגים של קבוצת מקלארן. במהלך העונה השיג ארבעה ניצחונות ושמונה פודיומים נוספים וזכה באליפות כשנותרו עוד שני מרוצים לסיום העונה.

### פורמולה אי
בדצמבר 2019 הוצג כאחד משני הנהגים בעונת הבכורה של מרצדס באליפות הפורמולה אי, לצידו של סטופל ונדורן. ההישג הטוב ביותר בעונה הגיע במרוץ סיום העונה אותו סיים במקום השני והגיע לראשונה באליפות לפודיום.

עונת 2020/2021 נפתחה עם ניצחון בערב הסעודית. ניצחון נוסף בולנסיה, המרוץ החמישי בעונה, העלה אותו לראש טבלת הנהגים. הוא איבד את ההובלה אחרי צמד מרוצים בהם לא צבר ניקוד ושב לראש הטבלה רק לקראת סיום העונה, אחר שזכה בפודיום כפול במרוצים שהתקיימו בלונדון (פעמיים מקום שני). בסיום העונה זכה בתואר האליפות, התואר הראשון של קבוצת מרצדס בקטגוריה.

### פורמולה 1
במהלך האימונים המקדימים לקראת גרנד פרי איטליה בעונת 2022 אלכס אלבון, נהגה של קבוצת ויאלימס ונאלץ לעבור ניתוח להוצאת התוספתן. דה פריס החליף אותו באימון השלישי, במקצה הדירוג ובמרוץ, אותו סיים במקום התשיעי וצבר נקודות בכורה באליפות. באוקטובר 2022 הוחתם כמחליפו של פייר גאסלי בקבוצת אלפאטאורי החל מעונת 2023. ביולי 2023, לאחר עשרה מרוצים, הודיעה הקבוצה על פיטוריו של דה פריס. במקומו הוחתם דניאל ריקארדו.

## בחזרה לפורמולה אי
בספטמבר 2023 הוחתם על ידי קבוצת מהינדרה, לצידו של אדוארדו מורטרה, לקראת העונה העשירית של אליפות הפורמולה אי.

## סטטיסטיקה
### פורמולה 1

## קישורים חיצוניים

* 

## הערות שוליים

קטגוריה:נהגי מכוניות מרוץ הולנדים
קטגוריה:אלופי פורמולה 2
קטגוריה:אלופי פורמולה אי
קטגוריה:נהגי קבוצת אלפאטאורי
קטגוריה:הולנדים שנולדו ב-1995
הלשכה לשליטה בסמים (הודו)

**הלשכה שליטה בסמים** (באנגלית: **Narcotics Control Bureau**) היא סוכנות אכיפת חוק והמודיעין ממשלתית של הודו האחראית ללחימה בסמים ושימוש לרעה של חומרים לא חוקיים. יושב ראש הלשכה הוא חבר במועצה למודיעין כלכלי.

בראש הלשכה עומד המנהל הכללי שהוא שוטר בשירות משטרת הודו (IPS) או שירות המיסים ההודי (IRS). הלשכה כפופה למשרד הפנים ההודי.

## היסטוריה
הלשכה לשליטה בסמים נוצרה ב-17 במרץ 1986 כדי לאפשר את יישומו המלא של חוק הסמים הנרקוטיים והחומרים הפסיכוטרופיים שאומץ בשנת 1985. הלשכה נועדה להילחם בהפרות חוק זה באמצעות החוק למניעת סחר בלתי חוקי בסמים נרקוטיים וחומרים פסיכוטרופיים שאומץ בשנת 1988. החוק נועד לייסע לממשלת הודו למלא את התחייבויותיה באמנה בנוגע לסמים נרקוטיים וחומרים פסיכוטרופיים ואמנת האו"ם למאבק בסחר לא חוקי בסמים נרקוטיים וחומרים פסיכוטרופיים.

על מנת לייסד את הסוכנות גויסו קצינים משירות המיסים ההודי, שירות המשטרה ואנשי הכוחות המזוינים.

## קישורים חיצוניים
* 

## הערות שוליים

קטגוריה:ארגוני מאבק בסמים
קטגוריה:הודו: צבא וביטחון
משחקים מקודשים (סדרת טלוויזיה)

**משחקים מקודשים** (באנגלית: **Sacred Games**) הוא סדרת טלוויזיה הודית מסוגת המותחן המבוססת על ספרו של ויקרם צ'נדרה משנת 2006 באותו השם. זו הסדרה הראשונה שנטפליקס הפיקה בהודו. סרטאז' סינג (סייף עלי חאן) הוא קצין משטרה בעייתי במומבאי שמקבל שיחת טלפון מהגנגסטר גאנש גאיטונדה (נוואזודין סידיקי), שדוחק בו להציל את העיר, בתוך 25 ימים. הסדרה מתעדת את האירועים המובילים ליום ה-25 הגורלי.

העונה הראשונה שודרה ביולי 2018. הסדרה הוזמנה לעונה שנייה שצילומיה החלו בנובמבר 2018 ועלתה לשידור באוגוסט 2019.
## עלילה
סרטאג' סינג הוא מפקח משטרה בעייתי במשטרת מומבאי, שניזון מכדורי שינה ומחפש מטרה בשירותו במשטרה, למרות שזו מצחינה מרמת השחיתות הפושה בה.הוא מקבל שיחת טלפון אנונימית מגאנש גאיטונדה, פושע ידוע לשמצה אשר נעדר במשך 16 שנים. הוא דוחק בסינג להציל את העיר בתוך 25 ימים, השיחה גורמת לשרשרת אירועים, ששורשן עמוק בעולם התחתון האפל. במסעו לגילוי טיבו של האיום שגאנש דיבר עליו עוזרת לו קצינת הביון של אגף המחקר והניתוח, אנג'אלי מאת'ור.

## צוות השחקנים
* סייף עלי חאן כמפקח סרטאג' סינג
* נוואזודין סידיקי כגאנש גאיטונדה
* ראדיקה אפטה כאנג'אלי מאת'ור (עונה 1)
* ג'יטנדרה ג'ושי

## פרסים
הסדרה זכתה בפרס הדרמה הטובה ביותר בפסטיבל News18 iReel Films. הסדרה זכתה בחמישה פרסים מ-11 מועמדויות, כולל פרס השחקן הטוב ביותר (בדרמה) לנוואדוין סדיקי, שחקן המשנה הטוב ביותר לג'יטנדרה ג'ושי, התסריט הטוב (דרמה), אנסמבל השחקנים הטוב ביותר בסדרה (דרמה).

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה הודיות
קטגוריה:טרנסג'נדר בטלוויזיה
קטגוריה:תוכניות טלוויזיה בשפה ההינדית
ג'נספורט

**ג'נספורט** (באנגלית: **JanSport**) היא מותג אמריקאי לייצור תיקי גב ובגדים בבעלות תאגיד VF Corporation, אשר בבעלותו מותגים מוכרים נוספים כגון: Wrangler, Lee, The North Face טימברלנד ועוד. JanSport היא יצרנית התיקים הגדולה בעולם וביחד עם The North Face, שגם בבעלות VF Corporation, הם מוכרים כמעט מחצית מכל התרמילים הקטנים הנמכרים בארצות הברית.

## היסטוריה
החברה נוסדה בשנת 1967 בסיאטל, וושינגטון. על ידי מורי פלץ, אשתו ג'ניס (ג'אן) לואיס (שעל שמה נקראת החברה) ואביו נורמן פלץ.

בשנת 1986 רכשה חברת VF את חברת האם של ג'נספורט.

מטה החברה של JanSport נמצא באלמדה, קליפורניה, במשרדי VF Outdoor, שם הם חולקים משרדים עם מחלקות מקבילות של המותגים The North Face ו-Lucy. הם מחזיקים מחסן בעיר Appleton, ויסקונסין, שבו יושבת חטיבת הלבשה שלה(collegiate apparel).

## קישורים חיצוניים

* 
* 

## הערות שוליים

קטגוריה:חברות ביגוד אמריקאיות
קטגוריה:ציוד סיירות
Live at the Forum

**Live at the Forum** הוא אלבום הופעה כפול של להקת חמישיית הג'קסונים שיצא לאור ביוני 2010. האלבום הוא תיעוד של 2 הופעות שונות שקיימה הלהקה באולם הפורום הממוקם בפרבר אינגלווד ליד לוס אנג'לס. ההופעה הראשונה התקיימה ב-20 ביוני 1970 בפני קהל של כ-18,000 צופים. מספר הצופים הוא גדול, בהתחשב בעובדה שבאותו הזמן הוציאה הלהקה רק שני אלבומים. השירים בהופעה זאת לקוחים מהחלק המוקדם בקריירת הלהקה.

ההופעה השנייה התקיימה באותו האולם ב-26 באוגוסט 1972. בשלב זה הלהקה הייתה בשיא הצלחתה ברחבי העולם, אחרי שהוציאה שבעה אלבומים בחברת "מוטאון", וזאת בנוסף לאלבומי הסולו של מייקל וג'רמיין. בהופעה, שההתקיימה שלושה ימים לפני יום הולדתו הארבעה עשר של מייקל, ניתן לשמוע התחלה של שינוי בקולו. הוא עדיין שר בקול הגבוה המאפיין אותו, אך נאלץ להתאמץ על מנת להגיע לאותם הגבהים.

## רשימת השירים
### דיסק 1
# Introduction – 0:41
# I Want You Back – 3:08
# Feelin' Alright – 4:51
# Who's Lovin' You – 4:56
# Walk On – 2:21
# Don't Know Why I Love You – 3:40
# Zip-a-Dee-Doo-Dah – 2:55
# ABC – 3:33
# Intro/It's Your Thing – 4:55
# I Found That Girl – 4:45
# There Was a Time – 3:14
# Intro/Thank You Falettinme Be Mice Elf Agin – 7:08
# The Love You Save – 3:32
# Mama's Pearl – 3:10

### דיסק 2
#
# Brand New Thing – 3:01
# I Want You Back/ABC/Mama's Pearl – 4:51
# Sugar Daddy – 2:57
# I'll Be There – 4:04
# Introduction By Michael – 1:56
# Goin' Back to Indiana/Brand New Thing/Goin' Back to Indiana – 3:55
# Bridge over Troubled Water – 2:21
# I Found That Girl – 3:41
# I'm So Happy – 2:59
# Lookin' Through the Windows – 3:53
# Ain't Nothing Like the Real Thing – 2:35
# Introduction By Jackie – 0:22
# Ben – 2:39
# Rockin' Robin – 2:30
# Got to Be There – 2:11
# You've Got a Friend – 2:21
# Ain't No Sunshine" (Bill Withers) – 5:29
# I Wanna Be Where You Are – 3:42
# Introduction By Jermaine – 1:09
# That's How Love Goes – 3:16
# Never Can Say Goodbye – 4:43
# Walk On – 2:22
# The Love You Save – 3:48
# Intro/I Wanna Be Where You Are – 4:14
#

## קישורים חיצוניים

קטגוריה:אלבומי חמישיית הג'קסונים
קטגוריה:אלבומי חברת מוטאון
קטגוריה:אלבומי הופעה באנגלית
סילבי טלי

**סילבי טלי** (בצרפתית: **Sylvie Tellier**; נולדה ב-28 במאי 1978) היא דוגמנית צרפתייה ויושבת ראש של ארגון מיס צרפת.

## ביוגרפיה
טלי נולדה בעיר נאנט שבמחוז ונדה. היא למדה משפט אזרחי בבית ספר למשפטים בליון.

בשנת 2002 זכתה בתחרות מיס ליון, ובאותה שנה נבחרה למיס צרפת בתחרות הארצית. עקב כך היא ייצגה את צרפת במיס תבל 2002, היא הייתה אמורה גם להשתתף בתחרות מיס עולם באותה שנה שנערכה בניגריה, אך היות ניגריה מדינה שמפרה זכויות בעלי חיים היא ויתרה על השתתפותה באירוע.

בשנת 2005 לקחה חלק בכתיבת והוצאת הספר "ללא פשרות: שיחות עם סילבי טלי" אודות חייה של ז'נבייב דה פונטנה, מארגנת ויושבת הראש של ארגון תחרות מיס צרפת.

בשנת 2007 החלה לשמש בעצמה כיושבת ראש מיס צרפת ובכך החליפה את ז'נבייב דה פונטנה.

ב-2003 הגישה תוכנית ברדיו המקומי של העיר ליון.

ב-2005 הייתה אחת משלוש עשרה הדוגמניות שהופיעו בלוח השנה של המגזין "Télé 7 Jours", היא לקחה חלק במספר פרקים של הגרסה הצרפתית של המבצר.

בשנת 2012 לקחה חלק בפרק של התוכנית הצרפתית של מי רוצה להיות מיליונר?.

## קישורים חיצוניים

*http://www.premiere.fr/TV/News-TV/EXCLU-Miss-France-Sylvie-Tellier-jai-signe-pour-la-vie

## הערות שוליים

קטגוריה:דוגמניות צרפתיות
קטגוריה:בעלי תחרויות יופי
קטגוריה:זוכות מיס צרפת
קטגוריה:משתתפות בתחרות מיס תבל 2002
קטגוריה:צרפתיות שנולדו ב-1978
נפת בינת ג'בייל

**נפת בינת ג'בייל** (בערבית: **قضاء بنت جبيل**) היא נפה מנהלית במחוז א-נבטיה שבדרום לבנון. בירת המחוז היא העיר בינת ג'בייל.

בנפה 36 יישובים ששטחם הכולל הוא 264 קמ"ר. בשנת 1966 התגוררו בנפה 58,300 תושבים, שהיוו 1.3% מאוכלוסיית לבנון.

## הרכב האוכלוסייה
הנפה היא שיעית בעיקר, והרכב הדתות בהווה הוא כדלקמן:
* אסלאם שיעי: 90%
* מרונים: 8%
* קתולים: 2%

## כפרים ורשויות המקומיות בנפת בינת ג'בייל

## תמונות

קובץ:South lebanon Qana locator map.png|דרום לבנון, גבול הצפון
קובץ:Rmeish 20090225 1613804540.jpg|מבט לכפר רמיש הממוקם כ-2 ק"מ מגבול הצפון (דצמבר 2008)
קובץ:Maroun al-Ras 6898b.jpg|מבט לדגם של כיפת הסלע בכפר השיעי מארון א-ראס (אוגוסט 2012)
קובץ:مشهد عام للقريه من منطقة الحريقه 2013-04-06 07-10.jpg|מבט לכפר "As-Sultaniyah"  (אפריל 2013)
קובץ:Bint jbeil.jpg|מבט לעיר בינת ג'בייל (ינואר 1989)
קובץ:Chaqra sous la neige.jpg|הכפר "Chaqra - Doubay" (פברואר 2008)


## קישורים חיצוניים

## ביאורים

בינת ג'בייל
קטגוריה:מחוז א-נבטיה
גנאדי סרפנוב

**גנאדי וסילייביץ' סרפנוב** (ברוסית: **Геннадий Васильевич Сарафанов**;) הוא קוסמונאוט סובייטי שטס לחלל במסגרת תוכנית סויוז.

## קורות חיים
גנאדי סרפנוב נולד בכפר במחוז סראטוב למשפחת פקיד. תוך זמן קצר המשפחה עברה להתגורר לסראטוב, בו בשנת 1959 הוא סיים בית הספר. בשנת 1964 סרפנוב סיים בית הספר לטייס והוצב בחיל האוויר הסובייטי.

בשנת 1963 הוא נכלל ביחידת הקוסמונאוטים והחל בהכנות לטיסת חלל.

בשנת 1974 סרפנוב השתתף בטיסת חללית סויוז 15 לצד לב דיומין. בעקבות תקלה טכנית טיסה התקצרה והם חזרו לכדור הארץ לאחר יומיים.

גנאדי סרפנוב המשיך להתכונן למשימות חלל נוספות ובמקביל סיים את עבודת הדוקטורט.

בשנת 1986 בעקבות מחלה, סרפנוב שוחרר מיחידת הקוסמונאוטים ועזב את חיל האוויר הסובייטי. הוא עבד בתעשייה וכיהן במספר תפקידים ציבוריים.

גנאדי סרפנוב התגורר בעיירה במחוז מוסקבה ונפטר בשנת 2005 בעקבות ניתוח שהסתבך.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:טייסי חיל האוויר הסובייטי
קטגוריה:אישים שהונצחו על בולי ברית המועצות
קטגוריה:רוסים שנולדו ב-1942
קטגוריה:נפטרים ב-2005
מצב רוח לאהבה

**מצב רוח לאהבה** הוא סרט דרמה רומנטית הונג קונגי משנת 2000, שנכתב, הופק ובוים על ידי וונג קאר וואי. הסרט מביא את סיפורם של גבר ואישה שבני זוגם מנהלים רומן ביניהם, ומפתחים רגשות לאורך זמן. הסרט נחשב לאחד הסרטים הטובים של שנות ה-2000. בשנת 2016 נבחר למקום השני בסקר הסרטים של המאה ה-21 שערך תאגיד השידור הציבורי בי. בי. סי., בין 177 מבקרי קולנוע ברחבי העולם.

## תקציר עלילה
העלילה מתרחשת בקהילה של יוצאי שנגחאי בהונג קונג של שנת 1962. עיתונאי שוכר חדר בבית דירות בסמוך למזכירה בחברת ספנות. כאשר הם מגלים שבני זוגם בוגדים בהם זה עם זה, הם מפתחים רגשות אהבה.

## צוות השחקנים
* מגי צ'יאנג  בתור סו לי-ג'ן (גברת צ'אן)
* טוני ליאנג צ'או-וואי  בתפקיד צ'או מו-וואן
* סיו פינג לאם בתור אה פינג, עמית לעבודה של צ'או
* רבקה פן בתור גברת סואן, בעלת הבית של הצ'אנס
* קלי לאי צ'ן בתפקיד מר הו, מעסיקו של סו
* ג'ו צ'אונג בתור גבר המתגורר בדירתו של מר קו
* צ'אן מאן-ליי בתור מר קו, בעל הבית של משפחת צ'או
* צ'ין צי-אנג בתור המשרתת של גברת סואן (משרתת)
* רוי צ'אונג בתור מר צ'אן (קול)
* פאולין סאן בתפקיד גברת צ'או

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2000
קטגוריה:סרטים הונג קונגיים
מדע פתוח

**מדע פתוח** (אנגלית: **Open science**) היא תנועה שמטרתה להפוך את המחקר, הנתונים וההפצה המדעיים לזמינים לכל רמות החקירה המדעית, חובבנית או מקצועית. מדע פתוח הוא ידע שקוף ונגיש המשותף ומפותח באמצעות רשתות שיתופיות. הוא כולל פרקטיקות כגון פרסום מחקר פתוח, קמפיינים למען גישה פתוחה, עידוד מדענים ליישם מדע של "מחברות פתוחות" והקלה על תהליך הפרסום והפצת הידע המדעי באופן כללי.
ניתן לראות מדע פתוח כהמשך (במקום מהפכה) של פרקטיקות שהחלו במאה ה-17 עם לידתו של כתב העת האקדמי, כאשר הביקוש החברתי לגישה לידע מדעי הגיע לנקודה בה שיתוף משאבים זה עם זה על ידי קבוצה של מדענים הפך להכרחי על מנת שיוכלו לבצע את עבודתם.
כיום הדיון נסוב סביב היקף שיתוף המידע המדעי. הקונפליקט שהוביל לתנועת המדע הפתוח נערך בין רצונם של מדענים להחזיק בגישה לידע משותף מול רצונם של גופים פרטיים להרוויח כאשר גופים אחרים משתמשים במשאבים שלהם. בנוסף, הסטטוס של גישה ומשאבים פתוחים משתנה בין תחום מחקר אקדמי אחד לאחר.

## ארגונים ופרויקטים
פרויקטים מדעיים גדולים הם בעלי סבירות גבוהה יותר ליישם מדע פתוח מאשר פרויקטים קטנים. פרויקטים שונים עורכים, תומכים, מפתחים כלים או מממנים מדע פתוח, וארגונים רבים מנהלים מספר פרויקטים, למשל, מוסד אלן למדעי המוח עורך מספר פרויקטים מדעיים ואילו המרכז למדע פתוח מכיל פרויקטים למחקר, תומך ויוצר כלים עבור מדע פתוח.

### עריכת מחקרים
פרויקטים רבים למדע פתוח מתמקדים באיסוף ותיאום אוספים אנציקלופדיים של כמויות גדולות של נתונים מאורגנים. גן החיות הגלקטי ממיין גלקסיות; פרויקט ה-HapMap הבינלאומי ממפה את ההפלוטיפ של הגנום האנושי וסקירת השמים הדיגיטלית של סלואן מפרסמת מידע מכל מקור.

### פרסום
החלפת מודל הפרסום הנוכחי היא אחת המטרות של מדע פתוח. המחירים הגבוהים של גישה לספרות הובילו למחאות כגון "מחיר הידע" ולאתר שיתוף מאמרים כגון Sci-Hub ול-"ICanHazPDF".

## לקריאה נוספת

* 


## קישורים חיצוניים

## הערות שוליים

קטגוריה:נגישות מידע ותקשורת
קטגוריה:מדע
נפת א-נבטיה

**נפת א-נבטיה** (בערבית: **قضاء النبطية**) היא נפה מנהלתית במחוז א-נבטיה שבדרום לבנון. בירת המחוז היא העיר א-נבטיה.

שטח נפת א-נבטיה הוא 304 קמ"ר, ומתגוררים בנפה 92,000 תושבים (נכון לשנת 2008).

## הכפרים והרשויות המקומיות בנפת א-נבטיה
* קעקעית אל-ג'סר 
* אנסאר
* עדשית 
* עין קאנא
* עין בוסוואר
* ערבסאלים (בערבית: عربصاليم)
* שוכין
* דיר א-זהראני
* א-דוויר  (בערבית: دوير) (כפר שמתגוררים בו 7,500 תושבים)
* עבא 
* חבוש
* חארוף
* ג'רג'וע (50% מתושבי הכפר נוצרים, ו-50% מתושבי הכפר מוסלמים)
* ג'באע
* ג'בשית (עיירה, מתגוררים בה כ-25,000 תושבים, שטחה כ-6,000 דונם)
* כפר פילא , (בערבית: كفرفيلا) מתגוררים בכפר כ-2,500 תושבים
* Kfour, Nabatieh
* Kfarjouz
* כפרא 
* כפר רומאן
* ארנוּן 
* 
* 
* 
* כפר תיבנית
* מיפדון
*  
* תול
*  (Nabatiye AlFawqa)
*  (Sharqia)
* 
* 
*  (Braikeh)
*  (בתעתיק מדויק: קציבה) (qusayba)
* יוחמור
* נוּמֶיְירִיֶּה או נְמֶיְירִיֶּה 

## התפלגות הבוחרים בנפת א-נבטיה (נכון לשנת 2015)
* מוסלמים – 95.70%
* נוצרים – 4.29%
* דרוזים – 0.01%

### מוסלמים
* אסלאם סוני – 2.14%
* אסלאם שיעי – 93.54%
* עלווים – 0.02%

### נוצרים
* מרונים – 2.86%
* יוונים אורתודוקסים – 0.16%
* יוונים קתולים – 0.76%
* נוצרים אחרים – 0.51%

## תמונות

קובץ:Nabatiyeh District.png | נפת א-נבטיה
קובץ:Jbaa , village view - panoramio.jpg| העיר ג'באע 
קובץ:Village-ebba042.jpg | מבט לכפר עבא
קובץ:Village-ebba015.jpg | מבט לכפר עבא
קובץ:Village-ebba041.jpg | מבט לכפר עבא
קובץ:Day3a1.JPG | מבט לכפר ערבסאלים
קובץ:השוק בנבטיה (בתוך אלבום של ריכרד ליכטהיים מסע לארץ ישראל 1910)-PHAL-1619956.png | השוק של העיר א-נבטיה, צילם: ריכרד ליכטהיים, ב-1 בינואר 1910, בעת מסעו לארץ ישראל


## קישורים חיצוניים

## הערות שוליים

נבטיה
קטגוריה:מחוז א-נבטיה
אולפני מימד

**מימד אולפני טלוויזיה** (**Meimad TV Studios**, בראשי תיבות: **MTVS**) היא חברה המפיקה תוכניות טלוויזיה וסרטים, בשנת 2020 נרכשה על ידי קבוצת Point 2 Point שגם קראה למתחם האולפנים על שמה. החברה הוחזקה בידי זאב מוזס ואיתן אבוט, ונוהלה על ידי יוסי סטרוגו. החברה הפיקה בעבר את שידורי ערוץ 24 עד שעבר לבעלות מחודשת של טלעד, אך מפיקה גם עוד מגוון תוכניות טלוויזיה, ביניהן מועדון לילה, ערב טוב עם גיא פינס, מלחמת המינים, תוכניות ערוץ הילדים ובעבר גם את מרבית ההפקות של ערוץ "ביפ" וערוץ 20.

החברה גם הייתה שותפה להפקת ערוץ "הופ!".

## היסטוריה

האולפנים הוקמו בשנת 1979, בתחילה שכנו בשכונת תל ברוך בתל אביב במתחם שהיה שייך לבית קולנוע נטוש שפשט את הרגל, באותן שנים הופקו ב"מימד" תוכניות עבור רשות השידור וערוץ 2 הניסיוני וכן הפעילה החברה גם ניידת שידור ששימשה תחילה את שידורי החוץ של ערוץ הילדים. 

משנת 1996 במשך כעשור יורב הראל היה מנכ"ל ומפיק ראשי של החברה.

בשנת 2000 עברו לקומפלקס החדש ברמת החייל הכולל ארבעה אולפני צילום וכעשרה חדרי עריכה דיגיטליים. 

בשנת 2005 נהרס המבנה בו פעלו האולפנים בשכונת תל ברוך. 

בשנת 2007 הפעילה החברה את אולפן רשת ממנו צולמו ושודרו תכנים לזכיינית השידור עד שבשנת 2012 הועברה הבעלות על האולפן לידי "מזמור הפקות". 

בשנת 2010 נרכש מרכז השידור של החברה על- ידי סאטלינק מקבוצת יורוקום, והוא עבר שדרוג מקיף. בשנת 2014 שודרגו האולפנים לטכנולוגית ה-HD.

בשנת 2020, נרכשו אולפני מימד על ידי חברת פוינט 2 פוינט שביצעה שיפוץ מקיף במקום הכולל ביטול של שני אולפני צילום וכן יכולת לשדר תכנים לפלטפורמות הדיגיטל השונות, כמו כן החברה החליפה את ניידת השידור הוותיקה של מימד בניידת שידור 4K חדישה.

## קישורים חיצוניים
* 

* 
* 
* 

## הערות שוליים

מימד
קטגוריה:חברות הפקה ישראליות
קטגוריה:תל אביב-יפו: חברות
קטגוריה:תל אביב-יפו: תקשורת
בודה-קושלבו (מחוז משנה)

**מחוז משנה בודה-קושלבו** (בבלארוסית: **Бу́да-Кашалё́ўскі раё́н**) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר בודה-קושלבו.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה בודה-קושלבו 35,738 בני אדם. ההרכב האתני של האוכלוסייה במחוז היה: 94.5% בלארוסים, ו-3.38% רוסים. שפות הדיבור הנפוצות: בלארוסית (80.3%) ורוסית (16.29%).

## קישורים חיצוניים

*  

קטגוריה:מחוז הומל: מחוזות משנה
מונטברדי פאלם ביץ'

ממוזער|290px|"מונטברדי פאלם ביץ'" - מבט לתא הנהג
**מונטברדי פאלם ביץ**' (באנגלית: **Monteverdi Palm Beach**) היא מכונית קונספט בתצורת מכונית ספורט, רודסטר, מתוצרת יצרנית מכוניות הפאר השווייצרית מונטוורדי אשר יוצרה בשנת 1974 והוצגה במרץ 1975 בתערוכת הרכב הבין-לאומית של ז'נבה.

יוצר אב טיפוס בודד.

## מונטברדי פאלם ביץ'

* 2 דלתות
* 2 מושבים
* מנוע בנזין
* מנוע קדמי
* מנוע קירור מים
* מנוע הנעה אחורית
* מנוע קרייזלר
* תאוצה בין 0-100 קמ"ש היא 7.0 שניות

## לקריאה נוספת
*  "מונטברדי פאלם ביץ'" - תמונות

## קישורים חיצוניים

* 

## הערות שוליים

קטגוריה:מכוניות קונספט
קטגוריה:מכוניות ספורט
קטגוריה:מכוניות קבריולה
קטגוריה:כלי רכב המיוצרים בשווייץ
קטגוריה:דגמי מכוניות שהושקו ב-1975
חלקה (אסלאם)

ממוזער|ימין|חלקה במסגד במכה, ערב הסעודית.
חָלָקָה (בערבית: **حلقة**) הוא מושג באסלאם אשר מתאר אספה או פגישה של מספר אנשים, אשר נועדה לשם למידת הקוראן, למידת חדית', ותכנים דתיים כאלו ואחרים.

משמעותה המילולית של המילה בעברית היא "חוג" או "מעגל".

בדרך כלל, החלקה מתבצעת על ידי כך שאדם אחד או שניים מלמדים את הנושאים השונים, ושאר המשתתפים יושבים, בדרך כלל במעגל, ומקשיבים. המשתתפים האחרים, רשאים לשאול שאלות, לנהל דיון, ולהביע את עמדתם ודעותיהם השונות.

לעיתים קרובות, חלק מהזמן מוקדש לתפילות משותפות.

ברוב החלקות נהוג להגיש כיבוד, ואף לסעוד ביחד.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אסלאם
אלכסיי גוברב

**אלכסיי אלכסנדרוביץ' גוברב** (ברוסית: **Алексей Александрович Губарев**; ) היה קוסמונאוט סובייטי, שטס לחלל בשתי משימות כחבר משלחת לתחנת החלל סאליוט 6.

## קורות חיים
אלכסיי גוברב נולד בכפר מחוז קויבישב למשפחת איכר. בשנת 1936 לאחר מות אביו המשפחה עברה לכפר באזור מוסקבה. בשנת 1950 הוא סיים בית הספר והחל ללמוד בבית הספר הטכני של חיל האוויר. במקביל הוא עבר קורס טיס ובשנת 1952 החל לשרת בחיל האוויר הסובייטי. הוא שירת ביחידות שונות שתמכו בפעילות של הצי. בשנת 1961 הוא סיים לימודים באקדמיה של חיל האוויר.

בשנת 1963 הוא נכלל ביחידת הקוסמונאוטים והחל בהכנות לטיסת חלל.

בשנת 1975 הוא טס לחלל בחללית סויוז 17 לצד מפקד צוות גאורגי גרצ'קו. החללית התחברה לתחנת החלל סאליוט 4 לשהות של כחודש.

בשנת 1978 אלכסיי גוברב טס לחתת בחללית סויוז 28 כמפקד צוות לצד הקוסמונאוט הצ'כי הראשון ולדימיר רמק. הם התחברו לתחנת חלל סאליוט 6 לביקור קצר.

בשנת 1981 גוברב עזב את יחידת הקוסמונאוטים וכיהן בתפקידי ניהול במערך הכנת הקוסמונאוטים. בשנים 1982–1988 הוא כיהן בתפקיד ניהולי במכון המחקר של חיל האוויר הסובייטי. בשנת 1988 אלכסיי גוברב עזב את חיל האוויר הסובייטי בדרגת גנרל מיור.

בשנת 1982 גוברב סיים את עבודת הדוקטורט והוא פרסם 16 עבודות בתחום חקר החלל.

גוברב התגורר עם משפחתו בעיר הכוכבים.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 

קטגוריה:ערכים שבהם תבנית בריטניקה אינה מתאימה
קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי גיבור צ'כוסלובקיה
קטגוריה:מעוטרי עיטור קלמנט גוטוולד
קטגוריה:טייסי חיל האוויר הסובייטי
קטגוריה:גנרלים בחיל האוויר הסובייטי
קטגוריה:אישים הקבורים בבית העלמין הצבאי הפדרלי לזכר הנופלים
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1931
קטגוריה:רוסים שנפטרו ב-2015
קרב הינגסטון דון

[ממוזער|שמאל|250px|מפת דרום אנגליה באמצע [המאה ה-9, הכוללת את מיקומו של קרב הינגסטון דון]]
**קרב הינגסטון דון** (באנגלית: **Battle of Hingston Down**) נערך בשנת 838 בקורנוול בין כוח משולב של ויקינגים וברטונים לבין האנגלו-סקסונים של ממלכת וסקס בפיקודו של מלכם אגברט. הקרב הסתיים בניצחון האנגלו-סקסונים והפך סופית את קורנוול לממלכת חסות בתוך ממלכת וסקס.

ממלכת דומוניה (Dumnonia), אשר כללה את מחוזות דבון וסאמרסט של ימינו, שרדה עד המאה ה-8 כאשר נכבשה מזרח דבון על ידי ממלכת וסקס. העימות נמשך במהלך מאה זו, כאשר ממלכת וסקס מוסיפה להתקדם מערבה. בשנת 815 פלש המלך אגברט לקורנוול "ממזרח למערב", ככל הנראה בתגובה לפשיטות ברטוניות על וסקס. כתוצאה מקרב גאפולפורד ב-822 נכבשה מערב דבון ואגברט שלט במידה מסוימת גם על קורנוול.

ב-838 מרדו הברטונים באגברט וחברו לוויקינגים דנים שהגיעו ככל הנראה מאירלנד ותכננו לפלוש לאנגליה. הכוח המשולב הובס במורדות המערביים של הינגסטון דון, גבעה הממוקמת בין הנהר תמר לבין העיירה קאלינגטון של ימינו. היה זה הקרב המתועד האחרון בין קורנוול לווסקס, אשר סיים כמאה שנה של לוחמה שהחלה בקרב לונגבורת' (Llongborth) ב-710, וכתוצאה ממנו הפכה קורנוול סופית לממלכת חסות. מלכה הידוע האחרון של קורנוול, דונגארת' (Dungarth), מת ב-875, אך נחשב לשליט-משנה אשר היה כפוף לווסקס.

ב-936 קבע המלך אתלסטאן את גבולה המודרני של קורנוול בנהר תמר, פעולה המצביעה על המשכיות הבידול התרבותי בין קורנוול לווסקס, אם כי תחת שליטתו.

## לקריאה נוספת

*Major, Albany F. **[https://books.google.co.il/books?id=g303AAAAIAAJ&pg=PR3&dq=Major,+Albany+F.+Early+Wars+of+Wessex&hl=iw&sa=X&ved=0ahUKEwiauKKG3JLfAhUjsKQKHQTNCjgQ6AEIPTAD#v=onepage&q=%20Gafulford&f=false Early Wars of Wessex: Being Studies from England's, School of Arms in the West]**. Fb&c Limited, 2015. 


## הערות שוליים

קטגוריה:קורנוול
הינגסטון דון
קטגוריה:אנגליה האנגלו-סקסונית
קטגוריה:ויקינגים
הומל (מחוז משנה)

**מחוז משנה הומל** (בבלארוסית: **Гомельскі раён**) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי הוא העיר הומל המשמשת בירת המחוז כולו. העיר עצמה מהווה יחידה מנהלית נפרדת מזו של מחוז-המשנה.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה הומל 69,930 בני אדם. ההרכב האתני של האוכלוסייה במחוז היה: 89.42% בלארוסים, 6.82% רוסים ו-2.52 אוקראינים. שפות הדיבור הנפוצות: בלארוסית (56.58%) ורוסית (39.18%).

## קישורים חיצוניים

*  

קטגוריה:מחוז הומל: מחוזות משנה
מעשה הדודאים

**מעשה הדודאים** הוא מאורע מקראי שאירע בעיר חרן בארם נהריים, בעת שבתו של יעקב בבית חמיו לבן הארמי ומסופר בספר בראשית פרק ל' פסוקים י"ד-ט"ז.

## הסיפור
ראובן, בנם הבכור של יעקב ולאה, הולך אל השדה בימי קציר החיטים מוצא דודאים ומביא אותם ללאה אמו. רחל, אחותה הצעירה של לאה ואשתו המועדפת של יעקב, שטרם זכתה לפרי בטן, מבקשת מלאה 'תני נא לי מדודאי בנך' לאה בתגובה אומרת לרחל 'המעט קחתך את אישי ולקחת גם את דודאי בני' זאת לאור העובדה שעל דרך קבע מיטתו של יעקב הייתה נתונה אצל רחל ולא אצל לאה, רחל ולאה מגיעות להסכם שיעקב ישכב עם לאה באותו הלילה ובתמורה תקבל רחל את הדודאים, בערב כאשר הגיע יעקב מהשדה לאה יוצאת לקראתו ומספרת לו על דבר ההסכם שנערך בינה לבין רחל ובשל כך אומרת לו שיבוא אליה באותו הלילה, מה שאכן קרה בסופו של דבר.

המקרא סומך לסיפור זה את הפסוקים המספרים על לידת יששכר בנם החמישי של יעקב ולאה, בשל כך נכתב ב, שאותו המעשה הוא שגרם ללידת יששכר, משום שבאותו הלילה נתעברה לאה מיעקב.

## התקופה
התורה מציינת כי התקופה בה אירע המעשה הייתה 'בימי קציר חיטים' הגמרא במסכת סנהדרין כותבת שהפסוק בא לדרוש בשבחו של ראובן שעל אף שהיה שעת הקציר לא גזל והביא חיטים ושעורים, אלא לקח את הדודאים שהיו דבר הפקר.

## הדודאים
דודא רפואי|ממוזער
סביב הצמח מהלכות אגדות רבות מימי קדם. הזיהוי של הדודאים עם הדודא הרפואי מקובל כוודאי. בספרות היוונית והרומית מוזכר הצמח פעמים רבות; השתמשו בו לרפואה, לטיפול בבעיות פריון, כשיקוי אהבה, כסם הרדמה, לכישוף, ולטיפול בשדים ורוחות. המחזה "מנדרגולה" של ניקולו מקיאוולי מבוסס על האמונה בסגולותיו המיתיות של צמח הדודא. הצמח מוזכר גם בספר השני בסדרת "הארי פוטר" כמרפא את אלה שנפגעו ממבט הבסיליסק.

על היותו סגולה לפריון מובא גם בספר הזוהר.

תרגומים רבים תרגמו את ה'דודאים' כ-Mandragora autumnalis, הקרוי בימינו דודא רפואי. אסף הרופא כתב: "דודאים, נקראים בלשון ארם יברוחין, וכל לשון מנדרגורא". בספרות חז"ל מובא עוד מגוון זיהויים: "מאי דודאים? אמר רב: יברוחי. לוי אמר: סיגלי. (בפירוש רש"י לתורה כתב שבלשון ישמעאל יסמין) ר' יונתן אמר סביסקי" (). במדרש מובא: "ר' חייא בר אבא אמר יברוחין. (כמו כן תרגם בתרגום אונקלוס) ר' יצחק אמר סעדין. ר' יהודה בר' סימון אמר מיישין".

פרשני המקרא נחלקו בשל מה חפצה רחל בדודאים האם בשל הכוח שהיה מיוחס לו כצמח המסוגל לפריון או סתם מפני שרצתה להשתעשע בריחו, על היותו צמח המפיץ ריח נעים מובא בשיר השירים "הַדּוּדָאִים נָתְנוּ רֵיחַ".

הדודא הרפואי היה בשימוש במצרים העתיקה כפי שעולה מהמקורות הכתובים, מציורי קיר ומן הממצא הבוטני-ארכאולוגי.

## עונשה של רחל
מדרש רבה כותב שהסיבה שלא זכתה רחל להיקבר עם יעקב במערת המכפלה, כמתואר בהמשכו של ספר בראשית פרק ל"ה פסוק י"ט 'ותמת רחל ותקבר בדרך אפרתה הוא בית לחם', לפי שזלזלה במשכב הצדיק.

## קישורים חיצוניים
* יונתן גרוסמן, וַיִּמְצָא דוּדָאִים בַּשָּׂדֶה, באתר ישיבת הר עציון
* 
* משה רענן, דודא רפואי - "וימצא דודאים" (סנהדרין צט ע"א), באתר פורטל הדף היומי

## הערות שוליים

קטגוריה:סיפורי ספר בראשית
קטגוריה:פרשת ויצא
ויקטוריה ייטס

**ויקטוריה נטלי ייטס** (באנגלית: **Victoria Natalie Yeates**; נולדה ב-19 באפריל 1983) היא שחקנית אנגלייה. היא מוכרת בעיקר מהופעתה בתפקיד הנזירה ויניפרד בסדרת הדרמה התקופתית "מיילדת". עוד הופיעה בסרט "חיות הפלא: הפשעים של גרינדלוולד".

## ביוגרפיה
ייטס נולדה וגדלה בבורנמות' שבמחוז דורסט. בילדותה למדה לרקוד בלט. ב-2006 סיימה תואר במשחק באקדמיה המלכותית לאמנות הדרמה (RADA). היא החלה להופיע בתיאטרון וזכתה לשבחי הביקורת על הופעתה במחזה "Private Lives" מאת נואל קאוורד, במחזה "Rookery Nook" ובמחזה "The Beard" מאת מייקל מקלור. ב-2017 החלה להופיע בסיבוב הופעות בהפקה של המחזה "ציד המכשפות" מאת ארתור מילר.

ב-2014 הצטרפה ייטס לצוות שחקני סדרת הדרמה "קראו למיילדת" בתפקיד הנזירה ויניפרד, מיילדת שעוברת לשכונת פופלר בלונדון בסוף שנות החמישים של המאה העשרים כדי לעבוד בבית נונאטוס.

### חיים אישיים
ייטס מאורסת למוזיקאי פול האוסדן, איתו היא חיה בלונדון.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1983
קטגוריה:בריטים שנולדו ב-1983
אוניברסיטת פיונגיאנג לרפואה

**אוניברסיטת פיונגיאנג לרפואה **היא אוניברסיטה הפועלת בפיונגיאנג, בירת קוריאה הצפונית, ומתמקדת בלימודי רפואה.

## היסטוריה
במהלך שנת 1948, הפקולטה לרפואה באוניברסיטת קים איל-סונג (האוניברסיטה הראשונה בקוריאה הצפונית), הופרדה מהאוניברסיטה לשם הקמת אוניברסיטה נפרדת למדעי הרפואה, בשם **אוניברסיטת פיונגיאנג לרפואה**.

בתאריך 24 בנובמבר 2010, המנהיג העליון של קוריאה הצפונית, קים ג'ונג-איל, קיים ביקור רשמי ומתוקשר באוניברסיטה.

## קישורים חיצוניים

* מידע על אוניברסיטת פיונגיאנג לרפואה 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
רפואה
קטגוריה:לימודי רפואה
קטגוריה:אסיה: בריאות ורפואה
The Boy Is Mine

"**The Boy Is Mine**" (בעברית: "**הבחור הזה שלי**") הוא סינגל של הזמרות ברנדי נורווד ומוניקה. אשר יצא לאור ב-5 במאי 1998, כסינגל הראשון מהאלבום Never Say Never, של ברנדי ומהאלבום The Boy Is Mine, של מוניקה.

עם יציאתו נכנס השיר אל המקום הראשון במצעד הבילבורד הוט 100, שם שהה בפסגה במשך 13 שבועות.

## רקע וכתיבה
השיר נכתב והולחן לה-שון דניאלס, רודני ג'רקינס, פרד ג'רקינס השלישי, ג'פה טג'דה וברנדי עצמה והופק על ידי דארק-צ'יילד, ברנדי עצמה ודאלס אוסטין. מבחינה לירית השיר עוסק בשתי בחורות אשר רבות על ליבו של בחור אחד ונכתב בהשארת השיר "The Girl Is Mine" של מייקל ג'קסון ופול מקרטני.

מבחינה מוזיקלית השיר הוא שיר מיד-טמפו ו-R&B.

## ביקורת והצלחה
השיר זכה לביקורות חיוביות מהמבקרים ונהיה ללהיט הבין לאומי הראשון של שתי הזמרות ושיתוף הפעולה של שתי הזמרות ביטל את השמועות כי בין השתיים קיימת יריבות. בעקבות כך השיר זכה לתשומת לב רבה ואף גם להצלחה בהתאם כאשר הפך לשיר הנמכר ביותר לאותה שנה בארצות הברית כאשר מכר 2.6 מיליון עותקים במדינה, ושהה 13 שבועות בראש המצעד האמריקאי מה שהופך אותו לאחד מהשירים ששהו הכי הרבה שבועות בראש המצעד אי פעם.

בנוסף לכך, השיר גם היה לשיר הנשי שעשה את הקפיצה הכי גדולה למקום הראשון כאשר עלה מהמקום ה-23. השיר זכה להצלחה רבה גם מחוץ לארצות הברית כאשר בקנדה, הולנד וניו זילנד ולחמישייה הפותחת בעוד מדינות רבות בעולם.

### רשימות כל הזמנים

## פרסים והישגים
השיר זכה בפרס גראמי בקטגוריית "ביצוע ה-R&B הטוב ביותר בדואט או קבוצה" ובנוסף היה מועמד בעוד 2 קטגוריות: "תקליט השנה" ו"שיר ה-R&B" של השנה. גם בטקס פרסי הבילבורד השיר זכה ב-3 פרסים ביניהם בקטגוריית "השיר הנמכר ביותר בבילבורד הוט 100".

ב-2008 בילבורד מיקמו את השיר במקום ה-54 ברשימת "100 השירים הטובים ביותר בכל הזמנים". ובמקום ה-18 ברשימת שירי ה-R&B וההיפ-הופ הטובים של כל הזמנים.

## וידאו קליפ
הקליפ לשיר בוים על ידי ג'וזף קאהן ביכוב השחקן מקאי פייפר היה מועמד לשני פרסי VMA בקטגוריות "קליפ השנה" ו"קליפ ה-R&B של השנה".

## קישורים חיצוניים

* סרטון השיר The Boy Is Mine באתר יוטיוב

## הערות שוליים

קטגוריה:דואטים
קטגוריה:שירים באנגלית
קטגוריה:שירים שהופקו על ידי דאלאס אוסטין
קטגוריה:וידאו קליפים שבוימו על ידי ג'וזף קאהן
קטגוריה:שירים על בגידה: זוגיות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 40 הסינגלים ההולנדיים
היינריך, דוכס אנהלט-קתן

**היינריך, דוכס אנהלט-קתן** (בגרמנית: **Herzog Heinrich von Anhalt-Köthen**; 30 ביולי 1778 - 23 בנובמבר 1847) היה נסיך גרמני מבית אסקניה, ששלט בנסיכות אנהלט-פלס ולאחר מכן היה השליט האחרון של דוכסות אנהלט-קתן.

## ביוגרפיה
היינריך נולד ב-30 ביולי 1778, לפרידריך ארדמן, נסיך אנהלט-פלס וללואיזה פרדיננדה משטולברג-ורניגרודה, בתו של היינריך ארנסט, רוזן שטולברג-ורניגרודה.

בשנת 1796 הוא הצטרף לשורות הצבא הפרוסי, ובמהלך מסע הקרבות בשנת 1806, הוא הועלה לדרגת מיור. לפני פרישתו משירות הפעיל, הועלה היינריך לדרגת גנרל מיור.

בשנת 1818 ירש אחיו הבכור פרידריך פרדיננד, דוכס אנהלט-קתן את דוכסות אנהלט-קתן, והיינריך הפך לנסיך אנהלט-פלס. בשנת 1830 מת פרידריך פרדיננד, והיינריך ירש את אנהלט-קתן, בעוד אחיו הצעיר לודוויג ירש את אנהלט-פלס. בשנת 1841 מת לודוויג ללא יורשים, והיינריך חזר לשלוט באנהלט-פלס עד מותו.

ב-18 במאי 1819 התחתן היינריך עם אוגוסטה פרדריקה אספרנצה, נסיכת רויס-קסטריץ, בתו של היינריך הארבעים וארבעה, נסיך רויס-קסטריץ, ואחותו של היינריך השישים ושלושה, נסיך רויס-קסטריץ, אולם לא היו להם ילדים.

מאז נעוריו, היה היינריך תומך חזק בהומאופתיה. בשנת 1821 הוא לקח תחת חסותו את היוצר שלה, סמואל האנמן, אשר נשאר עם משפחתו הגדולה בקתן במשך ארבע עשרה שנים כרופאו האישי של היינריך.

בשנת 1830 היינריך קיבל את תואר אביר מסדר העיט השחור. בשנת 1841 הוא המשיך בשירות הצבא הפרוסי, ומעט לפני מותו, הועלה לדרגת גנרל חיל הרגלים.

עם מותו נכחד ענף אנהלט-קתן, והדוכסות עברה בירושה לקרובי משפחתו אלכסנדר קרל, דוכס אנהלט-ברנבורג ולאופולד הרביעי, דוכס אנהלט-דסאו, אולם אלכסנדר קרל ויתר על זכויותיו על קתן לטובת לאופולד הרביעי, שכן היה ברור לו שבסופו של דבר, לאופולד יאחד תחתיו את כל נחלות אנהלט.

אמנם בנסיכות אנהלט-פלס, שבה לא שלט החוק הסאלי, ירש את היינריך אחיינו, הנס היינריך העשירי, רוזן הוכברג-פירסטנשטיין, בן אחותו אנה אמיליה, שהייתה היחידה מבין כל האחים שהיו לה ילדים.

## קישורים חיצוניים

קטגוריה:אבירי מסדר העיט השחור
קטגוריה:דוכסים גרמנים
קטגוריה:בית אסקניה
קטגוריה:גרמנים שנולדו ב-1778
קטגוריה:גרמנים שנפטרו ב-1847
וייטקה (מחוז משנה)

**מחוז משנה וייטקה** (בבלארוסית: **Веткаўскі раён**) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר וייטקה.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה וייטקה 18,766 בני אדם. ההרכב האתני של האוכלוסייה במחוז היה: 88.79% בלארוסים,  8.5% רוסים ו-1.53 אוקראינים. שפות הדיבור הנפוצות: בלארוסית (60.31%) ורוסית (38.5%).

## קישורים חיצוניים

*  

קטגוריה:מחוז הומל: מחוזות משנה
פסגת לנדמארק (אנטארקטיקה)

**פסגת לנדמארק** או **פסגת לנדמרק** (באנגלית: **Landmark Peak**; מילולית - פסגת נקודת הציון) היא פסגה נישאת ברכס הריטג' שבאנטארקטיקה.

גובהה של הפסגה 1,840 מטרים מעל פני הים.

הפסגה ממוקמת מזרחית לקרחון גוואן ו-9 קילומטרים דרומית לקרחון מינסוטה.

## היסטוריה
### מקור השם
שמה של הפסגה ניתן לה על ידי משלחת החקר הגאולוגית של אוניברסיטת מינסוטה, אשר חקרה את ההרים באזור בין השנים 1964–1963. 

הפסגה נקראת בשם זה בשל היותה בולטת בסביבתה, וכך שימשה כנקודת ציון לטייסים שהגיעו לאזור לסייע למשלחת.

## לקריאה נוספת
• Damien Gildea, **[https://books.google.co.il/books?id=c7HtBgAAQBAJ&pg=PT53&lpg=PT53&dq=%22Landmark+Peak%22+%22Antarctica%22&source=bl&ots=C9Cavc_z_g&sig=tiInNCRgG0IvWbctKjMSxOnS2-k&hl=en&sa=X&ved=2ahUKEwjDx57ku5PfAhXmlYsKHZ9FCEoQ6AEwCXoECAcQAQ#v=onepage&q=%22Landmark%20Peak%22%20%22Antarctica%22&f=false Ellsworth Moutains - Mountaineering in Antarctica: Travel Guide]**

## קישורים חיצוניים
* פסגת לנדמארק באתר הסקר הגאולוגי של ארצות הברית
* פסגת לנדמארק באתר הגאזט האנטארקטי של ממשלת אוסטרליה
* פסגת לנדמארק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת לנדמארק
* מפה של אזור פסגת לנדמארק

## הערות שוליים

לנדמארק
לנדמארק